open-index/open-wikipedia-markdown huggingface dataset:
பூனப்பள்ளி

**பூனப்பள்ளி ** ( Poonapalli) என்பது தமிழ்நாட்டின், கிருஷ்ணகிரி மாவட்டம், ஓசூர் வட்டத்தைச்  சேர்ந்த வருவாய் கிராமம் ஆகும். இந்த ஊர் அச்செட்டிப்பள்ளி ஊராட்சிக்கு உட்பட்டதாகவும், ஓசூர் சட்டமன்றத் தொகுதிக்கு உட்பட்டதாக உள்ளது.  இந்த ஊர் மாவட்ட தலைநகரான கிருட்டிணகிரியில் இருந்து 60 கிலோ மீட்டரும் ஒசூரில் இருந்து 10 கிலோமீட்டர் தொலைவிலும் மாநிலத் தலைநகரான சென்னையில் இருந்து 317 கிலோ மீட்டர் தொலைவிலும் உள்ளது.  அருகில் உள்ள ஊர் மத்திகிரி, அருகில் உள்ள தொடர்வண்டி நிலையம் ஓசூர் ரயில் நிலையம் ஆகும்.
## மக்கள் வகைப்பாடு
இவ்வூரில் 2011 ஆண்டைய இந்திய மக்கள் கணக்கெடுப்பின்படி  738   வீடுகள் உள்ளன. மக்கள் தொகை 3061 , இதில் 1542   பேர் ஆண்கள், 1519   பேர் பெண்கள் ஆவர். கல்வியறிவு விகிதம்  72.94 %  ஆகும் இதில் ஆண்களின் கல்வியறிவு விகிதம்  80.98 % பெண்களின் கல்வியறிவு விகிதம்  64.89 %.  தமிழ்நாட்டின் சராசரி கல்வி விகிதமான 80.09 % ஒப்பிடும்போது கல்வியறிவில் இக்கிராமம் பின்தங்கியதாக உள்ளது. 

## குறிப்பு

பகுப்பு:கிருஷ்ணகிரி மாவட்டத்திலுள்ள கிராமங்கள்
இமாச்சலப் பிரதேச சட்டமன்றத் தேர்தல், 2017

**இமாச்சலப் பிரதேச சட்டமன்றத் தேரதல்** 2017 ஆம் ஆண்டு நடைபெற உள்ளது. இதன் 68 தொகுதிகளுக்கும் வாக்குப்பதிவு நடக்கும்.
முந்தைய சட்டமனறத்தின் பதவிக் காலம் 7 சனவரி 2017 இல் முடிவடைந்தது.

## பின்னணி
முந்தைய சட்டமன்ற பதவிகாலம் 7 சனவரி 2017 இல் முடிவடைகிறது.எனவே இமாச்சல பிரதேச சட்டமன்ற உறுப்பினர்களை தேர்ந்தெடுக்க இமாச்சலப் பிரதேச சட்டமன்றத் தேரதல், 2017 ஆம் ஆண்டு நடைபெற உள்ளது. 
2012 நடைபெற்ற கடந்த தேர்தலில்  இந்திய தேசிய காங்கிரஸ் கட்சியின் வீரபத்ர சிங் முதல்வராக தேர்ந்தெடுக்கப்பட்டார்.

## போட்டியிட்ட கட்சிகள்
2017ஆம் ஆண்டு நடைபெற்ற இமாச்சலப் பிரதேச சட்டமன்றத் தேர்தலில் போட்டியிட்ட கட்சிகள்:
* இந்திய தேசிய காங்கிரசு
* பாரதிய ஜனதா கட்சி
* ஆம் ஆத்மி கட்சி
* இமாச்சல லோகித் கட்சி

## முடிவுகள்

### முடிவுகள் மாவட்டம் வாரியாக

## மேற்கோள்கள்

பகுப்பு:இமாச்சலப் பிரதேச சட்டமன்றத் தேர்தல்கள்
பகுப்பு:2017 தேர்தல்கள்
பதார்பூர், அசாம்

**பதார்பூர்** *(Badarpur)* என்பது இந்தியாவின் அசாம் மாநிலம் கரீம்கஞ்சு மாவட்டத்திலுள்ள ஒரு நகரம் மற்றும் வர்த்தக நகரம் ஆகும். 

## புவியியல்

24.9°வடக்கு 92.6°கிழக்கு என்ற அடையாள ஆள்கூறுகளில் பாதார்பூர் நகரம் அமைந்துள்ளது . கடல் மட்டத்திலிருந்து சராசரியாக 16 மீட்டர் (52 அடி) உயரத்தில் இந்நகரம் அமைந்துள்ளது.
 
## மக்கள் தொகையியல்

2001 ஆம் ஆண்டின் இந்திய மக்கள் தொகைக் கணக்கெடுப்பின்படி பதார்பூர் நகரத்தின் மக்கள்தொகை 11,291  நபர்கள் ஆகும். இம்மக்கள் தொகையில் 52.% நபர்கள் ஆண்கள் மற்றும் 48% நபர்கள் பெண்களாவர். பதார்பூர் நகரத்தின் எழுத்தறிவு சதவீதம் 84% ஆகும். நாட்டின் சராசரி தேசிய எழுத்தறிவு சதவீதமான 79.5% என்பதைவிட இது அதிகமாகும். 10% நபர்கள் 6 வயதுக்கு குறைவானவர்களாக உள்ளனர். மார்ச்சு 2016 நிலவரப்படி இந்நகரின் மக்கள் தொகை 1,50,000 நபர்களாக இருந்தது.

## அரசியல்

கரீம்கஞ்சு மக்களவைத் தொகுதிக்கு உட்பட்ட நகரமாக பதார்புர் உள்ளது. யமால் உத்தின் அகமது தற்பொழுது பதார்புர் நகரின் சட்டப்பேரவை உறுப்பினராக உள்ளார்

## மேற்கோள்கள்

பகுப்பு:அசாம் மாநிலத்திலுள்ள ஊர்களும் நகரங்களும்
நாராயண் தேசாய்

**நாராயண் தேசாய்** (24 திசம்பர் 1924--15 மார்ச்சு 2015) காந்தியக் கொள்கையர், எழுத்தாளர், நூலாசிரியர் ஆவார். மகாத்மா காந்தியின் தனிச் செயலராகப் பணிபுரிந்த மகாதேவ தேசாய் என்பவரின் மகன் ஆவார். காந்தி நடத்திய ஆமதாபாத்து சபர்மதி ஆசிரமத்திலும் வார்தா சேவா கிராமிலும் தங்கி வளர்ந்தவர். காந்தியுடன் நெருங்கிப் பழகும் வாய்ப்புப் பெற்றவர். 

## பணிகள்

* சபர்மதி ஆசிரமத்தில் அடிப்படைக் கல்வி கற்றார். நூல் நூற்றல், காதி நெய்தல் ஆகிய பணிகளில் ஈடுபட்டார்.
 
* வினோபா பாவே தொடங்கிய பூதான இயக்கத்தில் தம்மை இணைத்துக் கொண்டார். குசராத்து மாநிலம்  முழுவதும் நடந்தே பயணம் செய்து நிலச் சுவான்தாரர்களிடமிருந்து நிலங்களைப் பெற்று நிலமில்லா ஏழைகளுக்கு அவற்றை வழங்கினார்.

* பூதான இயக்க அதிகாரப் பூர்வ ஏடான பூமிபுத்ரா இதழின் ஆசிரியராக 1959 வரை இருந்தார்.

* வினோபா பாவேயினால் தொடங்கப்பட்ட அனைத்திந்திய சாந்தி சேனா மண்டல என்ற அமைப்பில் சேர்ந்தார். பின்னர் அதன் பொதுச் செயலாளர் ஆனார்.
 
* செயப்பிரகாசு நாராயணன் மறைவுக்குப் பின் சம்பூர்ண கிரந்தி வித்யாலயா என்ற ஒரு நிலையத்தைத் தொடங்கி காந்தியின் சத்தியாக்கிரகக் கொள்கைகள் காந்தியக் கருத்துகள், நெறிகள் ஆகியன குறித்த பயிற்சி அளித்தார். 
 
* காந்தியின் வாழ்க்கை வரலாறு சிந்தனைகள் பற்றிய 4 தொகுதிகள் கொண்ட நூலை எழுதி வெளியிட்டார்.
 
* இராமாயணச் சொற்பொழிவு, பகவத்கீதைச் சொற்பொழிவு  போன்று காந்திக் கதை என இசையுடன் கூடிய சொற்பொழிவுகள் செய்து காந்தியின் வரலாற்றையும் கொள்கைகளையும்  மக்களிடையே பரப்பினார். 

* குசராத் வித்யாபீத் பல்கலைக்கழகத்தின் வேந்தராகவும் பணியாற்றியுள்ளார்.

## விருதுகள்

மகாதேவ் தேசாயின் வாழ்க்கை வரலாறு எழுதியமைக்காக சாகித்ய அகாதெமி விருது--1993  

காந்தியுடன் தம் இளமைக் கால நினைவுகளுக்கான நூல் எழுதியதற்காக சாகித்திய அகாதமி விருது

ஜம்னாலால் பஜாஜ் விருது (1999)

யுனெசுகோ மதன் ஜீத் விருது(1999)

ரஞ்சித் ராம் சுவர்ண சந்த்ராக் --இலக்கிய விருது(2001)

பாரதிய ஞானப் பீடம் வழங்கிய 18 ஆவது மூர்த்திதேவி விருது (2004)--

## மேற்கோள்

பகுப்பு:காந்தியவாதிகள்
பகுப்பு:1924 பிறப்புகள்
பகுப்பு:2015 இறப்புகள்
பகுப்பு:ஜம்னாலால் பஜாஜ் விருது பெற்றவர்கள்
பகுப்பு:சாகித்திய அகாதமி விருது பெற்றோர்
பீனாலிக் அமிலம்

**பீனாலிக் அமிலங்கள்** *(Phenolic acids)* என்பவை ஒரு வகையான அரோமாட்டிக் அமிலச் சேர்மங்களாகும். இவை பீனால்கார்பாக்சிலிக் அமிலங்கள் என்றும் அழைக்கப்படுகின்றன. இவ்வகைப்பாட்டில் உள்ள சேர்மங்களில் ஒரு பீனால் வளையமும், ஒரு கரிம கார்பாக்சிலிக் அமில வேதிவினைக் குழுவும் (C6-C1 கூடு) இடம் பெற்றிருக்கும். ஐதராக்சி பென்சாயிக் அமிலமும், ஐதராக்சி சின்னமிக் அமிலமும் மிக முக்கியமான இரண்டு இயற்கையில் தோன்றும் பீனாலிக் அமிலச் சேர்மங்கள் ஆகும். பீனாலிக் சேர்மங்களல்லாத பென்சாயிக் அமிலம் , சின்னமிக் அமிலம் ஆகிய சேர்மங்களிலிருந்து இவற்றை வழிபொருட்களாகத் தயாரிக்கலாம் .

## தோற்றம்

பல தாவர இனங்களில் பீனாலிக் அமிலங்கள் இயற்கையில் கானப்படுகின்றன. உலர் பழங்களில் இவை அதிகமாகக் காணப்படுகின்றன. 

கொள்ளுப்பயறில் (மேக்ரோடைலோமா யூனிபுளொரம்) உள்ள இயற்கைப் பீனால்கள் யாவும் பெரும்பாலும் பீனாலிக் அமிலங்களேயாகும். 3,4-ஈரைதராக்சி பென்சாயிக், பாரா ஐதராக்சி பென்சாயிக், வனிலிக், காபியிக், பாரா-குமாரிக், பெருலிக், சிரிங்கிக் மற்றும் சினாபினிக் அமிலங்கள் போன்றவை சில அமிலங்களாகும் . 
பாசிதியோமைசெட்டீசு இன காளான்களிலும்  பீனாலிக் அமிலங்கள் காணப்படுகின்றன. மண்ணில் காணப்படும் இலைமக்கு பொருட்களிலும் ஒரு பகுதிப்பொருளாக பீனாலிக் அமிலம் கலந்துள்ளது. 
பல பீனாலிக் அமிலங்கள் மனித சிறுநீரில் காணப்படுவதாக அறியப்படுகிறது.  

## வேதியியல்

அசைவற்ற கேந்திதா அண்டார்க்டிகா இலிபேசு பிளவானாய்டுகளை அசிட்டைலேற்றம் செய்வதற்கு பீனாலிக் அமிலத்தைப் பயன்படுத்துகின்றன .
  
## மேற்கோள்கள்
நாலுவேதபதி அமரபதீசுவரர் கோயில்

**நாலுவேதபதி அமரபதீசுவரர் கோயில்** நாகப்பட்டினம் மாவட்டத்தில் உள்ள சிவன் கோயிலாகும்.

## அமைவிடம்
இக்கோயில் வேதாரண்யம்-நாகப்பட்டினம் சாலையில் கொடிசுத்திப் பாலத்திற்குக் கீழ்ப்பாகத்தில் 1 கி.மீ. தொலைவில் உள்ளது.

## இறைவன், இறைவி
இங்குள்ள மூலவர் அமரபதீசுவரர் ஆவார். இறைவி ஆனந்தவல்லி.

## சிறப்பு
அமரர் மற்றும் பதி இணைந்து அமராபதி ஆகியுள்ளது. ரிக், யஜுர், சாம, அதர்வணம் எனப்படுகின்ற நான்கு வேதங்களும் பூசித்ததால் சதுர்வேதமங்கலம் என்றும் நாலுவேதபதி என்றும் அழைக்கப்படுகிறது. இந்திரன் நான்கு வேதங்களால் பூசித்ததால் மூலவர் அமராபதீசுவரர் என்றழைக்கப்படுகிறார்.

## மேற்கோள்கள்

பகுப்பு:நாகப்பட்டினம் மாவட்டத்திலுள்ள சிவன் கோயில்கள்
அலுமினியம் போரோவைதரைடு

**அலுமினியம் போரோவைதரைடு** *(Aluminium borohydride)* என்பது Al(BH4)3. என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். அலுமினியம் டெட்ரா ஐதரோபோரேட்டு என்ற பெயராலும் இது அழைக்கப்படுகிறது. எளிதில் ஆவியாகக் கூடியதாகவும், உடனடியாகத் தீப்பற்றும் சேர்மமாகவும் உள்ள இச்சேர்மம் இராக்கெட் எரிபொருளாகவும், ஆய்வகங்களில் ஒடுக்கும் முகவராகவும் பயன்படுத்தப்படுகிறது. பெரும்பாலான உலோக போரோ ஐதரைடுகள் போல இல்லாமல் அலுமினியம் போரோவைதரைடு ஒரு சகப்பிணைப்புச் சேர்மமாகும். மற்றவை அயனிப் பிணைப்புக் கட்டமைப்பில் உள்ளன.

## தயாரிப்பு

சோடியம் போரோவைதரைடு உடன் அலுமினியம் குளோரைடு வினை புரிவதால் அலுமினியம் போரோவைதரைடு உருவாகிறது:.

:3 NaBH4 + AlCl3 → Al(BH4)3 + 3 NaCl

அல்லது ஒர் உடன் தீப்பற்றாத டெட்ரா ஐதரோபியுரான் கூட்டு விளைபொருளாக,டெட்ரா ஐதரோபியுரானில் உள்ள அலுமினியம் குளோரைடு மற்றும் கால்சியம் போரோவைதரைடுடன் ஒத்த வினையில் ஈடுபடுகிறது:.

: 3 Ca(BH4)2 + 2 AlCl3 &rarr; 3 CaCl2 + 2 Al(BH4)3

## வினைகள்

எல்லா போரோவைதரைடுகளையும் போல இச்சேர்மம் ஒரு ஒடுக்கும் முகவராகவும் ஐதரைடு வழங்கியாகவும் செயல்படுகிறது. தண்ணீருடன் வினைபுரிந்து தனிமநிலை ஐதரசன் வாயுவைக் கொடுக்கிறது. மேலும் கார்பாக்சிலிக் எசுத்தர்கள், ஆல்டிகைடுகள், கீட்டோன்கள் ஆகியனவற்றை ஒடுக்கி ஆல்ககாலாக மாற்றுகிறது.

## மேற்கோள்கள்

## துணை நூல்கள்
* 
* 

பகுப்பு:அலுமினியம் சேர்மங்கள்
பகுப்பு:போரோஐதரைடுகள்
பகுப்பு:ஒடுக்கிகள்
மருதனார்மடம் ஆஞ்சநேயர் கோவில்

250px|thumb|ஆஞ்சநேய கோவிலின் முகப்பு தோற்றம்
250px|thumb|கோவில் மண்டபம் உட்புறத் தோற்றம்
**மருதனார்மடம் ஆஞ்சநேயர் கோவில்** இணுவில் பகுதியில் உள்ள மருதனார்மடம் சந்திக்கு அண்மையில் யாழ்ப்பாணம் காங்கேசந்துறை வீதியை அண்டி அமைந்துள்ளது. பொதுவாக இணுவில் மருதனார்மடம் ஆஞ்சநேயர் கோவில் எனவே அறியப்படுகின்ற போதிலும், இதற்கு வழங்கப்பட்டுள்ள பெயர் "ஸ்ரீ சுந்தர ஆஞ்நேய திருப்பதி தேவஸ்தானம்" ஆகும். சிலர் இதனை மருதர் பெரும்பதி ஆஞ்சநேயர் ஆலயம் எனவும் அழைப்பர். அண்மைக் காலத்தில் நிறுவப்பட்ட இக்கோயில் வளாகத்தினுள் வீதியோரமாக அமைக்கப்படுள்ள மிகப்பெரிய அனுமன் சிலை இக்கோயிலின் சிறப்பு அம்சங்களில் ஒன்றாக விளங்குகின்றது. சி.வினாசித்தம்பி அவர்களின் வழிகாட்டலின் கீழ் தெல்லிப்பழை துர்க்கையம்மன் கோயில் பிரதம குரு இ.சுந்தரேஸ்வர சிவாச்சாரியாரின் முயற்சியால் இக்கோயில் அமைக்கப்பட்டது.

## பிரமாண்டமான அனுமன் சிலை
250px|thumb|72 அடி உயர அனுமன் சிலை
ஆஞ்சநேயர் கோவிலின்  முகப்பில் இருக்கும் அனுமான் சிலையானது மருதனார்மடத்திற்கே அடையாளமாக விளங்குகின்றது. 72 அடி  உயரமான இந்த சிலையானது 2013 இன் முற்பகுதியில் நிர்மாணிக்கப்பட்டது. இது இலங்கையிலேயே மிக பெரிய ஆஞ்சநேயர் சிலையாக கருதப்படுகின்றது. மருதனார்மடத்திற்கு உட்பட்ட பகுதியில் எங்கிருந்து பார்த்தாலும் தெரியக் கூடிய வகையில் இச்சிலை அமைந்துள்ளது.

## ஆலய வரலாறு
ஒரு குருவும் சீடனுமாக இருவர் இராம நாமத்தை ஓதி ராமசக்கரத்தை வழிபட்டு வந்த இடமே கோவில் அமைந்திருக்கும் இடம் என நம்பப்படுகின்றது. இக்கோவில் 22.04.1999 இல் தொடங்கி வைக்கப்பட்டு 29.01.2001 இல் மகாகும்பாபிடேகம் நடைபெற்றது.

ஸ்ரீ சுந்தர ஆஞ்சனேயர் திருவுருவம் இந்தியாவில் இருந்து கொண்டுவரப்பட்டு உடுவில் மருதனார்மட திருப்பதியில் நிறுவப்பட்டது. இக் கோவிலில் காலை மதியம் மற்றும் அந்தி நேர பூசைகள் வழமையாக நடைபெறுவதுடன் சனிக்கிழமைகளில்  சிறப்பு பூசைகளும் இடம்பெறுகின்றன. ஸ்ரீ சுந்தர ஆஞ்சனேயர் திருவுருவத்திற்கான கும்பாபிடேகத்தின் பின்னர் 18 அடி உயர ராஜகோபுரம் அமைக்கப்பட்டு அதன் கும்பாபிடேகம் 09.02.2005 இல் நடைபெற்றது.

## மேற்கோள்கள்

## உசாத்துணை
*அருள்வளர் சுந்தர ஆஞ்சநேயர் துதிப் பாடல்கள் நூல் (வெளியீட்டு திகதி :- 01.10.2005)
*09.02.2005 திகதிக்குரிய உதயன் பத்திரிகை 
*ஆற்றல் பல நல்கும் ஆஞ்சநேயர்  நூல் (சர்வானந்தமய பீடத்தால் 08.01.2001 அன்று வெளியிடப்பட்டது)

## வெளியிணைப்புகள்
*கோவிலை அடைவதற்கான   வரைபடம்

பகுப்பு:யாழ்ப்பாண மாவட்டத்தில் உள்ள கோயில்கள்
பகுப்பு:இலங்கையிலுள்ள ஆஞ்சநேயர் கோயில்கள்
புட்பவனம் சுகந்தவன ஈசுவரசுவாமி கோயில்

**புட்பவனம் சுகந்தவன ஈசுவரசுவாமி கோயில்** நாகப்பட்டினம் மாவட்டத்தில் உள்ள சிவன் கோயிலாகும்.

## அமைவிடம்
இக்கோயில் வேதாரண்யத்திற்கு வடக்கில் 10 கி.மீ. தொலைவிலும், கள்ளிமேடுக்குத் தென்கிழக்கில் 4 கி.மீ. தொலைவிலும், நாலுவேதபதிக்குத் தெற்கில் 6 கி.மீ. தொலைவிலும் அமைந்துள்ளது.

## இறைவன், இறைவி
மணமிக்க புட்பவனத்தில் உள்ளதால் இங்குள்ள மூலவர் சுகந்தவன ஈசுவரசுவாமி ஆவார். இறைவி தேன்மொழியாள் என்றும் மதுரபாஷினி என்றும் அழைக்கப்படுகிறார்.

## சிறப்பு
இராமர் சீதையைத் தேடிச் சென்றபோது வேதாரண்யம் செல்லும் வழியில் இங்குள்ள சுகந்தவனநாதரை வணங்கிவிட்டுச் சென்றதைத் தல புராணம் மூலமாக அறியமுடிகிறது.

## மேற்கோள்கள்

## வெளியிணைப்புகள்
* வேதாரண்யம் பகுதி சிவன் கோயில்களில் பிரதோஷ வழிபாடு, தினகரன், 16 செப்டம்பர் 2016

பகுப்பு:நாகப்பட்டினம் மாவட்டத்திலுள்ள சிவன் கோயில்கள்
கள்ளிமேடு பத்ரகாளியம்மன் கோயில்

**கள்ளிமேடு பத்ரகாளியம்மன் கோயில்** நாகப்பட்டினம் மாவட்டத்திலுள்ள அம்மன் கோயிலாகும்.

## அமைவிடம்
இக்கோயில் வேதாரண்யத்திற்கு வடக்கில் 15 கி.மீ. தொலைவில், ஆற்றின் தென் கரையில் உள்ளது.

## மூலவர்
இக்கோயிலில் மூலவராக பத்ரகாளிம்மன் அம்மன் உள்ளார்.

## சிறப்பு
காளமேகப்புலவர் இங்கிருந்து வேதாரண்யத்திற்கு வடக்கில் பரிசலில் சென்றபோது பரிசல்காரர் பரிசல் கட்டணத்தில் மீதித்தொகையைக் கொடுக்காததால் புலவர் ஊரே தீப்பிடித்திட பத்ரகாளியின் மீது பாடியதாகக் கூறுவர். இவ்வூரில் வேதபுரீசுவரர் கோயில் மற்றும் கைலாசநாதர் கோயில் ஆகிய இரு சிவன் கோயில்களும் அமைந்துள்ளன.

## மேற்கோள்கள்

பகுப்பு:நாகப்பட்டினம் மாவட்டத்திலுள்ள அம்மன் கோயில்கள்
பகுப்பு:சாக்தம்
புளோரோமீத்தேன்

**புளோரோமீத்தேன்** *(Fluoromethane)* என்பது CH3F என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். மெத்தில் புளோரைடு, பிரியான் 41, ஆலோகார்பன்-41, எச்.எப்.சி-41 என்ற பல பெயர்களாலும் இச்சேர்மம் அறியப்படுகிறது. திட்ட வெப்பநிலை மற்றும் அழுத்தத்தில் புளோரோமீத்தேனை திரவமாக்க முடியும். நச்சுத்தன்மையில்லாமலும் எளிதில் தீப்பற்றும் வாயுவாகவும் இது காணப்படுகிறது. கார்பன், ஐதரசன் , புளோரின் ஆகிய தனிமங்கள் சேர்ந்து புளோரோமீத்தேன் சேர்மம் உருவாகிறது. மீத்தேன் அமைப்பில் உள்ள ஒரு ஐதரசன் அணுவிற்குப் பதிலாக புளொரின் அணு இடம்பெற்றிருப்பதால் இதற்கு புளோரோமீத்தேன் எனப்பெயரிடப்பட்டது.

ஐதரோகார்பன் குடும்பச் சேர்மங்களில் மிக எளிய சேர்மம் புளோரோமீத்தேன் ஆகும். மிகக் குறைந்த அணுநிறையைக் கொண்ட ஐதரோகார்பனும் இதுவேயாகும். ஏனெனில் இச்சேர்மத்தில் கார்பன், ஐதரசன், புளோரின் அணுக்கள் மட்டுமே இடம்பெற்றுள்ளன. குளோரோபுளோரோகார்பன்களுடன் இச்சேர்மம் நெருங்கிய தொடர்பு கொண்டிருந்தாலும் இதில் குளோரின் அணு இல்லை. எனவே ஒசோன் அடுக்கிற்கு இவ்வாயுவால் எந்த கெடுதலும் இல்லை

குறைக்கடத்திகள், மின்னணு பொருட்கள் பெருமளவில் தயாரிக்கவும் இவ்வாயு பயன்படுகிறது. RF புலத்தின் முன்னிலையில் இது பிரிகையடைந்து புளோரின் அயனிகளைக் கொடுக்கிறது. சில சிலிக்கன் சேர்மங்கள் அரிக்கப்படுகின்றன.

புளோரோமீத்தேன் ஈதர் போன்ற விரும்பத்தக்க மணமுடையது. அதிக அடர்த்தியில் இச்சேர்மம் ஒரு மயக்கமூட்டியாக்வும் செயல்படுகிறது. எளிதில் தீப்பற்றி எரியக்கூடிய புளோரோமீத்தேன் காற்ரில் எரிந்து நச்சுத்தன்மை மிக்க ஐதரசன் புளோரைடை வெளியிடுகிறது. ஆல்ககாலைப் போலவே இச்சேர்மத்தின் சுவாலையும் நிறமற்று எரிகிறது.

C-F இணைப்பின் பிணைப்பு ஆற்றல் 552 கியூ/மோல் ஆகவும். இணைப்பின் பிணைப்பு நீளம் 0.139 நானோமீட்டர் (குறிப்பாக 0.14 நானோமீட்டர்) ஆகவும் உள்ளது. நான்முகி மூலக்கூற்று வடிவமுடையதாக உள்ள புளோரோமீத்தேன் . 25 °செல்சியசில் தன்வெப்ப ஏற்புத்திறன்  Cp = 38.171 யூ.மோல்−1.கெ−1 என்ற அளவிலும் மாறுநிலை வெப்பம் 44.9 °செல்சியசு மற்றும் 6.280 மெகாபாசுகல் ஆகவும் பெற்றுள்ளது.

## மேற்கோள்கள்

## புற இணைப்புகள்
* MSDS at Chemblink.com
* Data at Airliquide Encyclopedia
* Thermochemical data at chemnet.ru
* CAS DataBase List METHYL FLUORIDE at ChemicalBook

பகுப்பு:ஆலோமீத்தேன்கள்
பகுப்பு:வளிமங்கள்
பகுப்பு:புளோரோ ஆல்க்கேன்கள்
பகுப்பு:ஐதரோபுளோரோகார்பன்கள்
வலையட்டூர் வெங்கையா

**வலையட்டூர் வெங்கையா** (சூலை 1, 1864 - நவம்பர் 21, 1912) என்பவர் இந்தியக் கல்வெட்டாய்வாளர் மற்றும் வரலாற்றாளர் ஆவார். 1908 ஆம் ஆண்டு முதல் 1912 ஆண்டு வரை இந்தியக் கல்வெட்டுத் துறைத் தலைமை ஆய்வாளராகப் பணி செய்தவர்.

## வாழ்க்கைக்குறிப்பு

தமிழ்நாடு வடஆர்க்காடு மாவட்டம் ஆரணிக்கு அண்மையில் உள்ள வலையட்டூர் என்ற ஊரில் வெங்கையா பிறந்தார். சென்னைப் பல்கலைக் கழகத்தில் தெரியியலில் பட்டம் பெற்றார்

## பணிகள்

வெங்கையா தென்னிந்திய மொழிகளிலும் அவற்றின் வரி வடிவங்களிலும் புலமை பெற்றிருந்தார். ஈ.ஹலட்ஸ் என்ற கல்வெட்டாய்வாளர் வெங்கையாவைத் தமது துறையில் சேர்த்துக்கொண்டார். ஹலட்ஸ் ஒய்வு பெற்ற பிறகு வெங்கையா கல்வெட்டுத் துறையின் தலைமைப் பொறுப்பை ஏற்றுக் கொண்டார். தஞ்சைப் பெரிய கோவில் கல்வெட்டுகள்,  பல்லவக் கோவில் கல்வெட்டுகள் ஆகியவற்றை ஆராய்ச்சி செய்தார். 
எபிகிராபிக்கா இண்டிகா என்ற 11 ஆம் தொகுப்பு நூலைப் பதிப்பித்தார். வெங்கையா காலமான பின்னர் அது வெளியிடப்பட்டது. அது போலவே ஹலட்சுக்கும் வெங்கையாவுக்கும் நிகழ்ந்த மடல் தொடர்புகளைத்  தொகுத்து ஒரு நூலாக அவர் இறப்புக்குப் பின் வெளியிட்டனர்.

## மேற்கோள்

பகுப்பு:இந்திய வரலாற்றாளர்கள்
பகுப்பு:1864 பிறப்புகள்
பகுப்பு:1912 இறப்புகள்
பகுப்பு:இந்தியக் கல்வெட்டியலாளர்கள்
தோப்புத்துறை அபீஷ்ட வரதராஜப் பெருமாள் கோயில்

**தோப்புத்துறை அபீஷ்ட வரதராஜ பெருமாள் கோயில்** நாகப்பட்டினம் மாவட்டத்திலுள்ள அமைந்துள்ள வைணவக்கோயிலாகும்.

## அமைவிடம்
இக்கோயில் வேதாரண்யத்திற்கு வடக்கில் 2 கி.மீ. தொலைவில் அமைந்துள்ளது.

## இறைவன், இறைவி
கேட்ட வரத்தைத் தருபவராக அபீஷ்ட வரதராஜபெருமாள் மூலவராக உள்ளார். பிரம்மா இங்கு தவம் செய்து இறைவனின் அருளைப் பெற்று வேதங்களைக் கற்றதாகவும், பிரம்மாவுக்கு அதனை உபதேசித்தவராக பெருமாள் இருந்ததால் அவரை வேதநாராயணன் என்றும் அழைக்கின்றனர். சேதுமாதவன் என்றும் அவர் அழைக்கப்படுகின்றார்.

## சிறப்பு
ராமன் சீதையைத் தேடி தெற்கே சென்றபோது முதலில் வேதாரண்யத்தை அடைந்து இத்தலத்தில் ஒரு தீர்த்தத்தை அமைத்து வழிபட்டதாகவும், இலங்கைக்குச் செல்லப் பாலம் அமைப்பதற்காக திட்டமிட்டதால் இவ்விடம் ஆதிசேது என்ற பெயரைப் பெற்றது.

## மேற்கோள்கள்

## வெளியிணைப்புகள்
* பெருமாள் கோயில்களில் சொர்க்கவாசல் திறப்பு, தினமலர், 2 ஜனவரி 2015

பகுப்பு:நாகப்பட்டினம் மாவட்டத்திலுள்ள பெருமாள் கோயில்கள்
தகட்டூர் பைரவநாதசுவாமி கோயில்

**தகட்டூர் பைரவநாதசுவாமி கோயில்** (*Bairavanathar Temple, Thagattur*) தமிழ்நாட்டில் நாகப்பட்டினம் மாவட்டம், தகட்டூர் என்னும் ஊரில் அமைந்துள்ள சிவன் கோயிலாகும். இது ஒரு தேவார வைப்புத்தலமாகும்.

## அமைவிடம்
தகட்டூர் பைரவநாதசுவாமி கோயில் வேதாரண்யம்-திருத்துறைப்பூண்டி சாலையில் வாய்மேட்டிற்கு அருகே வேதாரண்யத்திற்கு மேற்கில் 20 கிமீ தொலைவில், முள்ளியாற்றின் கரையில் அமைந்துள்ளது.

## தெய்வம்
பைரவர் பிரதான சன்னதியில் காணப்படுவதால், இக்கோயில் பைரவநாதர் கோயில் என்று அழைக்கப்படுகிறது. பிரதான சன்னதியில் பைரவரை  கொண்ட ஒரே கோயில் தகட்டூர் பைரவநாதசுவாமி கோயிலாகும். இலங்கையில் ராவணன் அழிக்கப்பட்ட பிறகு, அந்த நோயிலிருந்து விடுபட, ராமர் சிவனுக்கு பூஜை செய்ய விரும்பினார். அதனால் அனுமனை காசிக்கு அனுப்பினார். அங்கிருந்து அனுமன் வந்ததும் பைரவர் உடன் சென்றார். 
காசியிலிருந்து லிங்கத்தைப் பாதுகாக்க வந்ததால், தகட்டூரில் தங்க விரும்பினார். இந்த கோவிலில் சக்கரம் வைக்கப்பட்டுள்ளதால், இந்த இடம் யந்திரபுரி என்றும் அழைக்கப்படுகிறது. சன்னதியில் சட்டைநாதர் சிற்பமும் காணப்படுகிறது

பைரவநாதர் மற்றும் சிவலோகநாதர் எனப்படும் லிங்கத்தால் கர்ப்பக்கிரகத்தில் உள்ள பைரவர் குறிக்கப்படுகிறார். தேவி சிவகாமசுந்தரி என்று அழைக்கப்படுகிறார். அபிதான சிந்தாமணியில் பைரவரைப் பற்றிய குறிப்பு உள்ளது.ஓர் அசுரன் தவம் செய்து சிவனிடம் வரம் பெற்றான். தான் கொல்லப்பட்டே இறக்க வேண்டும். ஆனால் அது ஒரு பெண்ணால் மட்டுமே நிகழ்வேண்டும் என்பதே அந்த அசுரன் கேட்ட வரமாகும். ஒரு பெண்ணால் தன்னைக் கொல்ல முடியாது என்று அவன் நினைத்தான். எனவே அனைவரையும் தொந்தரவு செய்யத் தொடங்கினான். சிவபெருமான் ஒரு பெண்ணைப் படைத்து அவளுக்கு காளி என்று பெயரிட்டார். அசுரன் காளியால் கொல்லப்பட்டான்.

## மேற்கோள்கள்

## புற இணைப்புகள்
* அருள்மிகு பைரவநாதர் திருக்கோயில், தகட்டூர்

பகுப்பு:நாகப்பட்டினம் மாவட்டத்திலுள்ள சிவன் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
பகுப்பு:தேவார வைப்புத் தலங்கள்
பஞ்சநதிக்குளம் கிழக்கு தனுஷ்கோடீசுவரசுவாமி கோயில்

**பஞ்சநதிக்குளம் கிழக்கு தனுஷ்கோடீசுவரசுவாமி கோயில்** நாகப்பட்டினம் மாவட்டத்தில் உள்ள சிவன் கோயிலாகும்.

## அமைவிடம்
இக்கோயில் வேதாரண்யத்திற்கு மேற்கில் முத்துப்பேட்டை செல்லும் சாலையில் 10 கி.மீ. தொலைவில் அமைந்துள்ளது.

## இறைவன், இறைவி
இக்கோயிலில் உள்ள மூலவர் தனுஷ்கோடீசுவரர் என்றும் தென்கோடிநாதர் என்றும் அழைக்கப்படுகிறார். இறைவி மதுரபாஷினி ஆவார்.

## சிறப்பு
பாண்டவர் காட்டுக்குச் சென்றபோது தீர்த்தமாடி இங்கு வழிபட்டுள்ளனர். அகத்தியருடைய அறிவுரையின்படி திருப்புனவாசலில் மழலைநாதரை வணங்கிவிட்டு பின்னர் அவர்கள் இக்கோயிலுக்கு வந்துள்ளனர். பாண்டவர் இங்கு ராமனை வழிபட்டதாகக் கூறுவர்.

## மேற்கோள்கள்

## வெளியிணைப்புகள்
* கோயில்களில் சனி மகாபிரதோஷம், தினமணி, 27 நவம்பர் 2016

பகுப்பு:நாகப்பட்டினம் மாவட்டத்திலுள்ள சிவன் கோயில்கள்
மைனார்க்கா கோழி

**கருப்பு மைனார்க்கா கோழி** (Minorca,காட்டலான்: Gallina de Menorca, எசுப்பானியம்: Menorquina) என்பது ஒரு வளர்ப்பு கோழி இனமாகும். இது ஸ்பெயினின் தென் கிழக்கே நடுநிலக் கடல் பகுதியில் உள்ள மைனாக்கா தீவைப் பிறப்பிடமாக கொண்ட கோழி இனமாகும். இது உலகின் பல நாடுகளில் நன்கு அறியப்பட்ட ஒரு காட்சிப் பறவை ஆகும். ஆனால் மைனார்கா தீவில் இந்த கோழி அரியவகை இனமாக, அருகிவரும் ஆபத்தில் உள்ளதாக கருதப்படுகிறது.

## விளக்கம்
கருப்பு மைனாக்கா கோழிகள் உடல் முழுவதும் கரு நிறத்தில் மினுமினுப்புள்ள இறகுகள் கொண்டிருக்கும். இதில் பல வகைகள் உண்டு முழுவதும் கருப்பு நிறமில்லாமல் வேறு நிறம் கலந்த இறகுகளை உடைய கோழிகளும் உண்டு. இக் கோழிகளின் கால்கள் கனத்து, குறுகியதாக இருக்கும். இதன் கொண்டை சிவப்பாக இருக்கும். இக்கோழிகள் கனத்து வலிவுடன் இருக்கும். இவை முட்டைத் தேவைக்காகவே வளர்க்கப்படுகின்றன. இவை ஆண்டுக்கு 130 க்கும் மேற்பட்ட முட்டைகளை இடக்கூடியன. 

## மேற்கோள்கள்

பகுப்பு:கோழிகள்
மிசுலோ-இவான்சு மறுசீராக்கல்

**மிசுலோ-இவான்சு மறுசீராக்கல்** *( Mislow–Evans rearrangement)* வினை என்பது அல்லைலிக் சல்பாக்சைடிலிருந்து 2,3-சிக்மாடிரோபிக் மறிசீராக்கல் மூலமாக அல்லைலிக் ஆல்ககால் உருவாகின்ற வினையாகும். குர்ட் மிசுலோவும் டேவிட் இவான்சும் 1971 இல் இவ்வினையைக் கண்டறிந்த காரணால் கரிம வேதியியலில் இவ்வினை மிசுலோ-இவான்சு மறுசீராக்கல் என்ற பெயர் வினையாக அழைக்கப்படுகிறது.
 
## பொதுவான வினை திட்டம்

பிம்பமாகாதெரிவும், கந்தக அணுவின் சமச்சீரின்மையும் விளைபொருளிலுள்ள ஆக்சிசன் அணுவுக்கு அடுத்த கார்பனுக்கு மாற்ற முடியும். எனவே, குறிப்பிட்டதொரு முப்பரிமாண மாற்றியனை படைப்பதற்கு இவ்வினை ஒரு வலிமையான வினையாகும்.

தொடர்புடைய சல்பைடை ஆக்சிசனேற்ற வினையின் மூலம் எளிதாகவும், எதிர் உருவமை தெரிவுவினையாகவும் சல்பாக்சைடு 1 வினையாக்கியாக உருவாக்கமுடியும். இவ்வினையில் பல்வேறு கரிமக் குழுக்கள் பயன்படுத்தப்படுகின்றன . 
R1 = ஆல்க்கைல், அல்லைல் மற்றும்  R2 = ஆல்க்கைல்,அரைல் அல்லது பென்சைல்.

## வினைவழி முறை

முன்மொழியப்பட்ட ஒரு வினைவழி முறை இங்கு தரப்பட்டு்ள்ளது 
. 
வினையின் வழிமுறையானது ஓர் அல்லைலிக் சல்பாக்டைடுடன் தொடங்குகிறது. 1. வெப்பத்தினால் இது சல்பெனேட்டு எசுத்தராக மறுசீராக்கம் அடைகிறது 2. தயோபைலை பயன்படுத்தி சல்பெனேட்டு எசுத்தரை பிளக்க முடியும். இதன் விளைவாக அல்லைலிக் ஆல்ககால் 3 ஒரு விளைபொருளாக உருவாகிறது 

## செயற்பரப்புகள்

பொதுவாக இவ்வினை மாறுபக்க அல்லைலிக் ஆல்ககால் தயாரிப்பில் பயன்படுகிறது . இயக்கு நீரான மென்தசைச்சுருக்கி இ2 வைத் தொகுக்க மிசுலோ-இவான்சு மறுசீராக்கல் வினையை டக்ளசு டாபெர் பயன்படுத்தினார்.

## மேற்கோள்கள்

பகுப்பு:பெயர் வினைகள்
பகுப்பு:மறுசீராக்கல் வினைகள்
பொரிக்கோழி

**பொரிக்கோழி**  (Plymouth Rock chicken) அல்லது *பிளைமொத்ராக், பிளெபத்ராக், பிளிமோத்ராக்* என பல வகையாக அழைக்கப்படுவது ஒரு அமெரிக்க நாட்டுக் கோழி இனமாகும். இது முதலில் மாசச்சூசெட்ஸ் பகுதியில் பத்தொன்பதாம் நூற்றாண்டில் காணப்பட்டது, அதன்பிறகான இருபதாம் நூற்றாண்டில் அமெரிக்காவின் பெரும்பகுதியில் மிகவும் பிரபலமான கோழி இனமாக ஆனது. இது இறைச்சி மற்றும் அதன் பழுப்பு நிற முட்டைகள் என இரட்டை நோக்கங்களுக்காக வளர்க்கப்பட்ட இனம் ஆகும். இது, குளிரிலும் வளர்க்க எளிதானதாகவும், மற்றும் நல்ல அடைகாக்கும் திறன் கொண்டதாகவும் உள்ளது. 
## விளக்கம்
இக்கோழி வெள்ளை கருப்பு நிறமான இறகுகளை உடையது. காண்பதற்கு வரிக்குதிரை போல வெள்ளையும், கருப்பும் கலந்து வரிவரியாக இருக்கும். இதன் கால்கள் கனத்து குறுகியதாக இருக்கும். இதன் தலையில் உள்ள கொண்டை வெளிறிய சிவப்பாக இருக்கும். இதன் அலகு மற்ற கோழிகளைவிட சற்று பெரியதாக இருக்கும். இதனால் உயரப் பறக்க முடியாது. இவை வெகு விரைவாக வளரக்கூடியன.
## மேற்கோள்கள்

பகுப்பு:கோழிகள்
கெகுனியா

**கெகுனியா** *(kehunia)* என்பது இந்தியாவின் பீகார் மாநிலம் மேற்கு சம்பாரண் மாவட்டத்திலுள்ள ஒரு கிராமம் ஆகும். நார்கட்டியாகஞ்ச்சிலிருந்து 10 கிலோமீட்டர் தொலைவிலும், பேட்டியாக்கிலிருந்து 30 கிலோமீட்டர் தொலைவிலும் இக்கிராமம் அமைந்துள்ளது.
 
## மக்கள் தொகையியல்

2011 ஆம் ஆண்டின் இந்திய மக்கள் தொகைக் கணக்கெடுப்பின்படி கெக்குனியா கிராமத்தின் மக்கள்தொகை 4866  நபர்கள் ஆகும். இவர்கள் 1032 குடும்பங்களாக வாழ்கின்றனர். இம்மக்கள்தொகையில் 51.13% நபர்கள் ஆண்கள் மற்றும் 48.86% நபர்கள் பெண்களாவர். இக்கிராமத்தின் எழுத்தறிவு சதவீதம் 49.48% ஆகும். நாட்டின் சராசரி தேசிய எழுத்தறிவு சதவீதமான 74% என்பதைவிட இது குறைவாகும். எழுத்தறிவு பெற்றவர்களில் 59.5% நபர்கள் ஆண்கள் மற்றும் 40.4% நபர்கள் பெண்களாவர்
. 

## மேற்கோள்கள்

பகுப்பு:பீகார் மாநிலத்திலுள்ள ஊர்களும் நகரங்களும்
பஞ்சநதிக்குளம் மேற்கு ராமசாமி கோயில்

**பஞ்சநதிக்குளம் மேற்கு ராமசாமி கோயில்** நாகப்பட்டினம் மாவட்டத்திலுள்ள அமைந்துள்ள வைணவக்கோயிலாகும்.

## அமைவிடம்
இக்கோயில் வேதாரண்யத்திற்கு அருகே பஞ்சநதிக்குளம் மேற்கு என்னும் கிராமத்தில் அமைந்துள்ளது. 

## இறைவன், இறைவி
இக்கோயிலில் ராமர், சீதா, லட்சுமணர், அனுமாரோடு காணப்படுகின்றார். பாண்டவர் காட்டுக்குச் சென்றபோது இங்குள்ள ராமனை வழிபட்டுச் சென்றதாகக் கூறுவர்.

## அம்புவிடும் விழா
இக்கோயிலில் ராமர் அம்பு விடும் காட்சியும், வீதியுலாவும் நவராத்திரி விழாவின்போது சிறப்பாக நடைபெற்று வருகின்றன. அண்மையில் அவ்விழாவின்போது பக்தி பஜனை, தாயார் திருமஞ்சனம், தீபாராதனை, சாற்று முறை போன்றவை நடைபெற்றன. விழாவின் மற்றொரு பகுதியாக விஜயதசமியன்று பெருமாளுக்கும் தாயாருக்கும் திருமஞ்சனம் நடைபெற்றது. வாழை மரங்கள் கட்டப்பட்ட பந்தலில் சுவாமியாக உருவகப்படுத்தப்பட்டவர் அம்பு எய்தும் வகையில் அம்பு விடும் காட்சி அமைந்தது.  

## மேற்கோள்கள்

பகுப்பு:நாகப்பட்டினம் மாவட்டத்திலுள்ள பெருமாள் கோயில்கள்
தும்நகியர்

**தும்நகியர்** *(Dhumnagiar)* என்பது இந்தியாவின் பீகார் மாநிலம் மேற்கு சம்பாரண் மாவட்டத்திலுள்ள ஒரு கிராமம் ஆகும்.

## மக்கள் தொகையியல்

2011 ஆம் ஆண்டின் இந்திய மக்கள் தொகைக் கணக்கெடுப்பின்படி தும்நகியர்  கிராமத்தின் மக்கள்தொகை 5288  நபர்கள் ஆகும். இவர்கள் 949 குடும்பங்களில் வாழ்ந்தனர். இம்மக்கள்தொகையில் 52.49% நபர்கள் ஆண்கள் மற்றும் 47.5% நபர்கள் பெண்களாவர். இக்கிராமத்தின் எழுத்தறிவு சதவீதம் 43.75% ஆகும். நாட்டின் சராசரி தேசிய எழுத்தறிவு சதவீதமான 74% என்பதைவிட இது குறைவாகும். எழுத்தறிவு பெற்றவர்களில் 62.1% நபர்கள் ஆண்கள் மற்றும் 37.8% நபர்கள் பெண்களாவர். மக்கள் தொகையில் 21% நபர்கள் 6 வயதுக்கு கீழ் உள்ளவர்களாகும். 

## மேற்கோள்கள்

பகுப்பு:பீகார் மாநிலத்திலுள்ள ஊர்களும் நகரங்களும்
ஆபிரிக்கப் பென்குயின்

**ஆபிரிக்கப் பென்குயின்** (*Spheniscus demersus*) என அழைக்கப்படும் கறுப்புக் காற் பென்குயின் தெற்கு ஆபிரிக்க நீர்நிலைகளை அண்டி காணப்படும் பென்குயின் ஆகும். கழுதைகளைப் போல இவை ஒலி எழுப்புவதால் "ஜக்கழுதப் பென்குயின்" எனவும் இவை அழைக்கப்படுகின்றன. அலைக்கற்றை வடிவ உடலைக்கொண்டிருப்பதுடன் மற்றைய பென்குயின்கள் போலவே இவற்றாலும் பறக்க முடியாது. வயது வந்த ஆபிரிக்கப் பென்குயின்களின் நிறை 3.5 கிலோகிராம் அளவில் உள்ளது. மேலும் இவற்றின் உயரம் 60 முதல் 70 செ.மீ வரையில் காணப்படுகிறது. இவற்றின் கண்களின் மேலுள்ள இளஞ்சிவப்புச் சுரப்பிகள் அவற்றின் வெப்பநிலையைப் பேண உதவுகின்றன. வெப்பம் அதிகரிக்கும் போது மேலதிகஉடல் வெப்பம் சுரப்பிக்குள் புகுந்து அச்சுரப்பியை கடும் நிறமாக மாறுகின்றது.

## மேற்கோள்கள்

பகுப்பு:பென்குயின்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:பறக்காத பறவைகள்
லெக்கார்ன் கோழி

**லெக்கார்ன் கோழி** ( Leghorn இத்தாலிய மொழி: Livorno or Livornese) என்பது ஒரு கோழி இனமாகும். இந்தக் கோழி இனம் நடு இத்தாலியில் தோன்றியது ஆகும்.  இக்கோழிகள் முதலில் 1828 ஆம் ஆண்டு வட அமெரிக்காவுக்கு ஏற்றுமதி செய்யப்பட்டன.  அமெரிக்காவிலிருந்து 1870 ஆம் ஆண்டு பிரிட்டனில் இக்கோழிகள் அறிமுகப்படுத்தப்பட்டன. வெள்ளை லெக்கார்ன் கோழிகளையே உலகின் பல நாடுகளில் வளர்க்கின்றனர். லெக்கார்ன் கோழிகளில் வெள்ளை லெக்கார்ன் தவிர்த்து வேறுபல வகைகள் இருந்தாலும் அவை குறைவான அளவே உள்ளன.

## விளக்கம்
வெள்ளை லெக்கார்ன் கோழிகளின் கால்கள் வெளிரிய மஞ்சள் நிறத்திலும், குறுகலாகவும், கனத்தும் இருக்கும். இவற்றின் கால் விரல்களும் குறுகியவை. இதனால் இக்கோழிகளால் சரிவர நடக்க இயலாது. கனத்த தேகம் உள்ளவர்கள் போல காலை அகட்டி வைத்து அசைந்து அசைந்து நடக்கும். இவற்றின் கொண்டை இரத்த சிவப்பு நிறமுடையதாக இருக்கும். இவற்றின் உடல் முழுவதும் வெள்ளை நிற பளபளக்கும் இறகுகள் அடர்ந்திருக்கும். இக்கோழிகள் ஆண்டுக்கு சராசரியாக 280 முட்டைகள் வரை இடும் சிலசமயம் 300–320 வரை கூடுதலாகவும் முட்டை இடும். 

## மேற்கோள்கள்

பகுப்பு:கோழிகள்
லகுவானா

**லகுவானா** (Laguna) என்பது பிலிப்பீன்சின் லூசோனின், கலபர்சொன் பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் சன்டா குருஸ் ஆகும். இது 1571 ஆம் ஆண்டில் ஸ்தாபிக்கப்பட்டது. இம்மாகாணத்தில் 681 கிராமங்களும், 24 மாநகராட்சிகளும் உள்ளன. இதன் தற்போதைய மாகாண சபை ஆளுநர் *ரமில் எல். ஹெர்னன்டெச்* (Ramil L. Hernandez) ஆவார். இதன் மொத்த நிலப்பரப்பளவு 1,917.85 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக லகுவானா மாகாணத்தின் சனத்தொகை 3,035,081 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 63ஆம் மாகாணமாகவும் சனத்தொகையின் அடிப்படையில் 3ஆம் மாகாணமாகவும் காணப்படுகின்றது. அத்துடன் இம்மாகாணத்தில் இலோகானோ, தகலாகு பிகோலானோ ஆகிய மூன்று பிரதான மொழிகள் பேசப்படுகின்றன.

## மேற்கோள்கள்
  
பகுப்பு:பிலிப்பீன்சின் மாகாணங்கள்
குவிசோன்

**குவிசோன்** (Quezon) என்பது பிலிப்பீன்சின் லூசோனின், கலபர்சொன் பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் லுசினா என்பதாகும். இது 1591 ஆம் ஆண்டில் ஸ்தாபிக்கப்பட்டது. இம்மாகாணத்தில் 1,209 கிராமங்களும், 39 மாநகராட்சிகளும் உள்ளன. இதன் தற்போதைய மாகாண சபை ஆளுநர் *டேவில் சி.சுரேஸ்* (David C.Suarez) ஆவார். இதன் மொத்த நிலப்பரப்பளவு 8,989.39 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக குவிசோன் மாகாணத்தின் சனத்தொகை 1,856,582 ஆகும்.

மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 7ஆம் மாகாணமாகவும் சனத்தொகையின் அடிப்படையில் 12ஆம் மாகாணமாகவும் காணப்படுகின்றது. அத்துடன் இம்மாகாணத்தில் இலோகானோ, தகலாகு ஆங்கிலம் ஆகிய மூன்று பிரதான மொழிகள் பேசப்படுகின்றன. இங்கு 81% தகாலாகு மக்கள் வாழ்கின்றனர்.

## மேற்கோள்கள்

## வெளி இணைப்புகள்

* Official website of Quezon province
* Local Governance Performance Management System 

பகுப்பு:பிலிப்பீன்சின் மாகாணங்கள்
எக்தெர்வா

**எக்தெர்வா** *(Ekderwa)* என்பது இந்தியாவின் பீகார் மாநிலம் கிழக்கு சம்பாரண் மாவட்டத்திலுள்ள ஒரு கிராமம் ஆகும்.

## புவியியல்

பீகாரிலுள்ள துணைக்கோட்ட நகரமான இரக்சௌல் நகரில், இரக்சௌல் இரயில்வே நிலையத்திற்கு மேற்கில் 3 கிலோமீட்டர் தொலைவில் இக்கிராமம் அமைந்துள்ளது. 
 
## மக்கள் தொகையியல்

2001 ஆம் ஆண்டின் இந்திய மக்கள் தொகைக் கணக்கெடுப்பின்படி எக்தெர்வா கிராமத்தின் மக்கள்தொகை 1060  நபர்கள் ஆகும். இம்மக்கள்தொகையில் 53% நபர்கள் ஆண்கள் மற்றும் 47% நபர்கள் பெண்களாவர். இக்கிராமத்தின் எழுத்தறிவு சதவீதம் 32% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது குறைவாகும். எழுத்தறிவு பெற்றவர்களில் 26% நபர்கள் ஆண்கள் மற்றும் 8% நபர்கள் பெண்களாவர். மக்கள் தொகையில் 12% நபர்கள் 6 வயதுக்கு கீழ் உள்ளவர்களாகும். 

## மேற்கோள்கள்

பகுப்பு:பீகார் மாநிலத்திலுள்ள ஊர்களும் நகரங்களும்
ரிசால்

**ரிசால்** (Rizal) என்பது பிலிப்பீன்சின் லூசோனின், கலபர்சொன் பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் அன்டிபொலோ ஆகும். இது 1901 ஆம் ஆண்டில் ஸ்தாபிக்கப்பட்டது. இம்மாகாணத்தில் 188 கிராமங்களும், 13 மாநகராட்சிகளும் உள்ளன. இதன் தற்போதைய மாகாண சபை ஆளுநர் *ரெபெசா ஏ. ய்ன்ராஸ்* (Rebecca A. Ynares ) ஆவார். இதன் மொத்த நிலப்பரப்பளவு 1,191.94  சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக ரிசால் மாகாணத்தின் சனத்தொகை 1,191.94 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 73ஆம் மாகாணமாகவும் சனத்தொகையின் அடிப்படையில் 5ஆம் மாகாணமாகவும் காணப்படுகின்றது. அத்துடன் இம்மாகாணத்தில் தகலாகு ஆங்கிலம் ஆகிய இரு பிரதான மொழிகள் பேசப்படுகின்றன. இங்கு 99% தகாலாகு மக்கள் வாழ்கின்றனர். ரிசால் மாகாணத்தில் வாழும் மக்களில் 80 வீதமான மக்கள் ரோமன் கத்தோலிக்க சமயத்தப் பின்பற்றுகின்றனர்.

## மேற்கோள்கள்
  
பகுப்பு:பிலிப்பீன்சின் மாகாணங்கள்
பொய்ன் செட்டியா

**பொய்ன் செட்டியா** ( poinsettia) என்பது  ஸ்புர்க் குடும்பத்தைச் சேர்ந்த வணிக முக்கியத்துவம் வாய்ந்த ஒரு தாவர இனமாகும். இவை மெக்சிகோவில் கண்டறியப்பட்ட தாவர இனமாகும். குறிப்பாக இவை இவற்றின் சிவப்பு நிற மற்றும் பச்சைநிற மலர்களுக்காக அறியப்படுகிறது. இவற்றின் மலர்கள் பரவலாக கிருஸ்துமஸ் விழாவில் காட்சிப்படுத்தப் படுகின்றன. இதன் ஆங்கிலப் பெயர்  ஜோயல் ராபர்ட் பொய்ன்செட் என்திலிருந்து வந்தது. [3] இவர் மெக்சிகோவுக்காக நியமிக்கப்பட்ட ஐக்கிய அமெரிக்காவின் தூதராவார், இவர்தான் ஐக்கிய அமெரிக்காவில் இந்த மலரை 1825 இல் அறிமுகப் படுத்தினார்.
## வரலாறு
இந்த மலர் ஒரு காலத்தில் மெக்சிகோவில் காட்டு மலராக இருந்தது. இந்த மலரை ஜோயல் ராபர்ட் பொய்ன்செட் முதன்முதலில் தொட்டிகளில் வளர்த்து அமெரிக்காவில் அறிமுகப்படுத்தினார். 1900 ஆண்டுக்குப்பின் ஐக்கிய அமெரிக்காவில் வணிகரீதியாக இத்தாவரம் பெருமளவில் வளர்க்க ஆரம்பித்தனர். இந்த மலர்கள் சிவப்பு, மஞ்சள், பச்சை, வெள்ளை, இளஞ்சிவப்பு என பல நிறங்களில் இருந்தாலும் இதில் சிவப்பு நிற மலரையே கிருஸ்மசின்போது பயன்படுத்துகின்றனர். இதனால் இந்த மலரை கிருஸ்துமஸ் மலர் என்றும் செல்லமாக அழைப்பர். இந்த மலர்கள் மிகவும் சிறியவை என்றாலும் இதன் இலைகள் கண்ணைக் கவரும் வகையில் சிவப்பாக இருக்கும்.
## மேற்கோள்கள்

பகுப்பு:மலர்கள்
பகுப்பு:கிறித்தவத் திருநாள் தாவரங்கள்
பகுப்பு:தமிழ்நாட்டின் தாவரங்கள்
டோக்கியோ கேமி பள்ளிவாசல்

**டோக்கியோ கேமி பள்ளிவாசல்** (Tokyo Camii Mosque) (東京ジャーミイ) ஜப்பான் நாட்டின் டோக்கியோவில் ஷிபுயா வார்டு ஒயாமா  சோ மாவட்டத்தில் அமைந்துள்ள பள்ளிவாசல் ஆகும். இப்பள்ளிவாசல் கட்டிடத்துடன்  துருக்கி கலாச்சார மையம் உள்ளது.இது டோக்கியோவின் மிகப்பெரிய பள்ளிவாசல் ஆகு‌ம்.

## அமைவிடம்

இப்பள்ளிவாசல்  ஜப்பான் நாட்டின் டோக்கியோவில் ஷிபுயா வார்டு ஒயாமா  சோ மாவட்டத்தில் அமைந்துள்ளது. இது ஜப்பான் மிக பெரிய பள்ளிவாசல் ஆகு‌ம்.

## வரலாறு
இப்பள்ளிவாசல் முதலில் மே 12, 1938-ல் அருகிலமைந்த பள்ளிகூடத்துடன் இணைந்து கட்டப்பட்டது. அக்டோபர் புரட்சிக்குப் பிறகு  ரசியா நாட்டில் இருந்து ஜப்பான் வந்து குடியேறிய பஷ்கிர் மற்றும் தத்தாரால் கட்டப்பட்டது. பள்ளிவாசலின் முதல் இமாம் அப்துல் ரசீது மற்றும் அப்துல் ஹை குர்பான் அலி ஆகியோரின் மேற்பார்வையில் கட்டப்பட்டது.

## சீரமைப்பு பணிகள்
1986 ஆம் ஆண்டில், பள்ளிவாசலைக்  கடுமையான சேதம் காரணமாக இடிக்க வேண்டியிருந்தது. தயந்த் இசுலேரி பசக்கலிங்கி வழிகாட்டுதல் மற்றும் மேற்பார்வையில் புதிய கட்டிடம் 1998 ஆம் ஆண்டு ஆரம்பிக்கப்பட்டது. முகரம் இமி என்ற கட்டிடக்கலை நிபுணர் புதிய பள்ளிவாசலை கட்டினார். ஒட்டோமான் சமயக் கட்டிடக்கலையை அடிப்படையாகக் கொண்டது. சுமார் 70 துருக்கிய கைவினை கலைஞர்கள் கட்டினர் .பளிங்கு  கற்கள் துருக்கி நாட்டில் இருந்து இறக்குமதி செய்யப்பட்டன. சுமார் 1.5 பில்லியன் யென் செலவில் கட்டுமானம் 2000 இல் முடிக்கப்பட்டது. புதிய பள்ளிவாசல்  திறப்பு விழா ஜூன் 30, 2000 அன்று நடைபெற்றது.

## பரப்பளவு
டோக்கியோ கேமி பள்ளிவாசல்   734 சதுர மீட்டர் பரப்பளவில் அமைந்துள்ளது.மொத்த மாடி பரப்பளவு 1,477 சதுர மீட்டர் ஆகும்.குவிமாடம் 23.25 மீட்டர் உயரமும், ஆறு தூண்கள் ஆதரவுடன்  உள்ளது.மினார்  41,48 மீட்டர் உயரம் உள்ளது.

## குறிப்பு
* கேமி *  என்பது  துருக்கிய மொழியில் இருந்து பெறப்பட்ட சொல் ஆகும்.இது  அரபு மொழி வார்த்தை * ஜாமி * என்பதில் இருந்து பெறப்பட்டது.இது சபையைக் கொண்ட பள்ளிவாசல் என பொருள்படும்.

## மேற்கோள்கள்

## வெளி இணைப்புகள்
*பள்ளிவாசல் இணையதளம் - ஆங்கிலம் மற்றும் ஜப்பானிய மொழி.
*கட்டிடம் பற்றிய தகவல்கள் - ஜப்பானிய மொழி.

பகுப்பு:ஜப்பானில் உள்ள பள்ளிவாசல்கள்
அல் அகமது பள்ளிவாசல், பியூனஸ் அயர்ஸ்

**அல் அகமது பள்ளிவாசல்** (Al Ahmad Mosque) அர்ஜென்டினா நாட்டின்  தலைநகரான பியூனஸ் அயர்ஸ் நகரில் உள்ள பள்ளிவாசல் ஆகும். இப்பள்ளிவாசல் 1985 இல் திறக்கப்பட்டது.
இப்பள்ளிவாசல் பியூனஸ் ஏர்ஸ் நகரில் இரண்டாவது பழமையான பள்ளிவாசல் ஆகு‌ம்.இப்பள்ளிவாசல் கட்டிடம் அர்ஜென்டீனா நாட்டில்  உள்ள இஸ்லாமிய கட்டிடக்கலைக்கு  பழமையான கட்டிடம் ஆகு‌ம்.

## அமைவிடம்
இப்பள்ளிவாசல் பியூனஸ் ஏர்ஸ் நகரில் சான் கிரிஸ்டோபல் பகுதியில் அல்பெர்டி தெருவில் 1541 இலக்கத்தில் உள்ளது.
## அமைப்பு
இப்பள்ளிவாசல்  மினார் மற்றும் குவிமாடம் சிறப்பு வாய்ந்தவை.இது அர்ஜென்டினா நாட்டின் இசுலாமிய கலாச்சார மையமாகவும் திகழ்கிறது.

## மேற்கோள்கள்

## வெளி இணைப்புகள்
* இணையதளம்  

பகுப்பு:அர்ஜென்டினாவில் உள்ள பள்ளிவாசல்கள்
ஒக்சிடென்டல் மின்டோரோ

**ஒக்சிடென்டல் மின்டோரோ** (Occidental_Mindoro) என்பது பிலிப்பீன்சின் லூசோனின், மிமரோபா பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் மம்புராவோ ஆகும். இது 1950 ஆம் ஆண்டில் ஸ்தாபிக்கப்பட்டது. இம்மாகாணத்தில் 162 கிராமங்களும், 12 மாநகராட்சிகளும் உள்ளன. இதன் தற்போதைய மாகாண சபை ஆளுநர் *மரியோ கெனெ மென்டொயோலா* (Mario Gene Mendiola) ஆவார். இதன் மொத்த நிலப்பரப்பளவு 5,865.71 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக ஒக்சிடென்டல் மின்டோரோ மாகாணத்தின் சனத்தொகை 487,414 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 11ஆம் மாகாணமாகவும் சனத்தொகையின் அடிப்படையில் 56ஆம் மாகாணமாகவும் காணப்படுகின்றது. அத்துடன் இம்மாகாணத்தில் தகலாகு ஆங்கிலம் ஆகிய இரு பிரதான மொழிகள் பேசப்படுகின்றன. இம்மாகாணத்தின் சனத்தொகை அடர்த்தி ஒரு சதுர கிலோ மீற்றருக்கு 83 மக்கள் என்பதாகும். மேலும் சனத்தொகை அடர்த்தியின் அடிப்படையில் இது 81 பிலிப்பீனிய மாகாணங்களில் 71ஆம் மாகாணம் ஆகும்.

## மேற்கோள்கள்

பகுப்பு:பிலிப்பீன்சின் மாகாணங்கள்
சான் மறுசீராக்கல்

**சான் மறுசீராக்கல்** *(Chan rearrangement)* என்பது அசைலாக்சி அசிட்டேட்டை (1) ஒரு வலிமையான காரத்தின் முன்னிலையில் 2-ஐதராக்சி-3-கீட்டோ-எசுத்தராக (2) மாற்றக்கூடிய வேதியியல் வினையாகும் . 

இச்செயல்முறையை மறுகண்டுபிடிப்பு மூலம் ஆல்டன் டாக்சால் ஒட்டுமொத்த தொகுப்பு வினையில் மீண்டும் பயன்படுத்தப்பட்டது .

## வினைவழிமுறை

வினைபடு பொருளில் இருக்கும் மெத்திலீன் பாலத்துடன் அடுத்துள்ள கார்போனைல் மற்றும் அசிட்டைல் பதிலீட்டுப் பொருட்கள் அமிலத்தன்மையுடன் காணப்படுகின்றன. ஆல்டால் வினையைப் போல இலித்தியம் டெட்ராமெத்தில்பிப்பெரிடைடு அல்லது ஈரைசோபுரோப்பைலமீடு போன்ற வலிமையான அணுக்கரு கவராத காரங்களால் இவற்றிலிருந்து புரோட்டான்நீக்கம் செய்ய முடியும். உருவாகும் ஈனோலேட்டு, அசிட்டைல் தொகுதியின் அடுத்துள்ள கார்பனைல்  உடன் குறுகிய கால இடைநிலை ஆக்சிரேன் வழியாக அணுக்கருகவர் அசைல் பதிலீட்டை அளிக்கிறது. அமிலத்தன்மையால் தனித்த ஐதராக்சில் தொகுதி வெளியேறுகிறது . 
 
## மேற்கோள்கள்

#  *Rearrangement of α-acyloxyacetates into 2-hydroxy-3-ketoesters* S. D. Lee, T. H. Chan, and K. S. Kwon *[[Tetrahedron Lett.]]* **1984**,  *25*, 3399-3402. ()
#   *First total synthesis of taxol 1.* Functionalization of the B ring Robert A. Holton, Carmen Somoza, Hyeong Baik Kim, Feng Liang, Ronald J. Biediger, P. Douglas Boatman, Mitsuru Shindo, Chase C. Smith, Soekchan Kim, et al.; *[[J. Am. Chem. Soc.]]* **1994**, *116(4)*, 1597-1598. ()

பகுப்பு:பெயர் வினைகள்
பகுப்பு:கரிம-கரிமப் பிணைப்பு உருவாகும் வினைகள்
சாந்தாபுரம் அக்ராரம்

**சாந்தாபுரம் அக்ராரம் ** ( Santhapuram) என்பது தமிழ்நாட்டின், கிருஷ்ணகிரி மாவட்டம், ஓசூர் வட்டத்தைச்  சேர்ந்த சிற்றூர் ஆகும். இந்த ஊர் ஓசூர் சட்டமன்றத் தொகுதிக்கு உட்பட்டதாக உள்ளது.  இந்த ஊர் மாவட்ட தலைநகரான கிருட்டிணகிரியில் இருந்து  62 கிலோ மீட்டரும் ஒசூரில் இருந்து 7 கிலோமீட்டர் தொலைவிலும் மாநிலத் தலைநகரான சென்னையில் இருந்து 314 கிலோ மீட்டர் தொலைவிலும் உள்ளது. அருகில் உள்ள ஊர் ஒசூர் ஆகும்.
## மக்கள் வகைப்பாடு
இவ்வூரில் 2011 ஆண்டைய இந்திய மக்கள் கணக்கெடுப்பின்படி  350  வீடுகள் உள்ளன. மக்கள் தொகை 773, இதில் 430  பேர் ஆண்கள், 343  பேர் பெண்கள் ஆவர்.

## குறிப்பு

பகுப்பு:கிருஷ்ணகிரி மாவட்டத்திலுள்ள கிராமங்கள்
அல்பே

**அல்பே** (Albay) என்பது பிலிப்பீன்சின் லூசோனின், பிகோல் பிராந்தியத்தில் அமைந்துள்ள ஆறு மாகாணங்களில் ஒன்றாகும். இதன் தலைநகரம் லெகச்பி ஆகும். இது 1574 ஆம் ஆண்டில் ஸ்தாபிக்கப்பட்டது. இம்மாகாணத்தில் 720 கிராமங்களும், 15 மாநகராட்சிகளும் உள்ளன. இதன் தற்போதைய மாகாண சபை ஆளுநர் *பிரான்சிச் பிக்காரா* (Francis Bichara) ஆவார். இதன் மொத்த நிலப்பரப்பளவு 2,575.77 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக அல்பே மாகாணத்தின் சனத்தொகை 1,314,826 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 53ஆம் மாகாணமாகவும் சனத்தொகையின் அடிப்படையில் 20ஆம் மாகாணமாகவும் காணப்படுகின்றது. அத்துடன் இம்மாகாணத்தில் பிலிப்பினோ ஆங்கிலம் உள்ளடங்கலாக ஐந்து பிரதான மொழிகள் பேசப்படுகின்றன. இம்மாகாணத்தின் சனத்தொகை அடர்த்தி ஒரு சதுர கிலோ மீற்றருக்கு 510 மக்கள் என்பதாகும். மேலும் சனத்தொகை அடர்த்தியின் அடிப்படையில் இது 81 பிலிப்பீனிய மாகாணங்களில் 12ஆம் மாகாணம் ஆகும்.

## மேற்கோள்கள்

பகுப்பு:பிலிப்பீன்சின் மாகாணங்கள்
சித்தனப்பள்ளி

**சித்தனப்பள்ளி ** ( Siddanapalli) என்பது தமிழ்நாட்டின், கிருஷ்ணகிரி மாவட்டம், ஓசூர் வட்டத்தைச்  சேர்ந்த சிற்றூர் ஆகும். இந்தக் கிராமம் சார்பத்தி ஊராட்சிக்கு உட்பட்டதாக உள்ளது ஓசூர் சட்டமன்றத் தொகுதிக்கு உட்பட்டதாக உள்ளது.  இந்த ஊர் மாவட்ட தலைநகரான கிருட்டிணகிரியில் இருந்து  53  கிலோ மீட்டரும் ஒசூரில் இருந்து 8 கிலோமீட்டர் தொலைவிலும் மாநிலத் தலைநகரான சென்னையில் இருந்து 301 கிலோ மீட்டர் தொலைவிலும் உள்ளது. அருகில் உள்ள ஊர் பேரிகை ஆகும்
## மக்கள் வகைப்பாடு
இவ்வூரில் 2011 ஆண்டைய இந்திய மக்கள் கணக்கெடுப்பின்படி  153    வீடுகள் உள்ளன. மக்கள் தொகை  682, இதில் 347  பேர் ஆண்கள், 335  பேர் பெண்கள் ஆவர். கல்வியறிவு விகிதம்  51.18  %  ஆகும் இதில் ஆண்களின் கல்வியறிவு விகிதம்  58.02 % பெண்களின் கல்வியறிவு விகிதம்    44.48 %.  தமிழ்நாட்டின் சராசரி கல்வி விகிதமான 80.09 % ஒப்பிடும்போது கல்வியறிவில் இக்கிராமம் பின்தங்கியதாக உள்ளது.

## குறிப்பு

பகுப்பு:கிருஷ்ணகிரி மாவட்டத்திலுள்ள கிராமங்கள்
கமரன்ஸ் நோர்டே

**கமரன்ஸ் நோர்டே** (Camarines Norte) என்பது பிலிப்பீன்சின் லூசோனின், பிகோல் பிராந்தியத்தில் அமைந்துள்ள ஆறு மாகாணங்களில் ஒன்றாகும். இதன் தலைநகரம் டாஎட் ஆகும். இது 1829 ஆம் ஆண்டில் ஸ்தாபிக்கப்பட்டது. இம்மாகாணத்தில் 282 கிராமங்களும், 12 மாநகராட்சிகளும் உள்ளன. இதன் தற்போதைய மாகாண சபை ஆளுநர் *ஜொனாக் பினமென்டெல்* (Jonah Pimentel) ஆவார். இதன் மொத்த நிலப்பரப்பளவு 2,320.07 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக கமரன்ஸ் நோர்டே மாகாணத்தின் சனத்தொகை 583,313 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 55ஆம் மாகாணமாகவும் சனத்தொகையின் அடிப்படையில் 51ஆம் மாகாணமாகவும் காணப்படுகின்றது. அத்துடன் இம்மாகாணத்தில் தகலாகு ஆங்கிலம் உள்ளடங்கலாக மூன்று பிரதான மொழிகள் பேசப்படுகின்றன. இம்மாகாணத்தின் சனத்தொகை அடர்த்தி ஒரு சதுர கிலோ மீற்றருக்கு 250 மக்கள் என்பதாகும். மேலும் சனத்தொகை அடர்த்தியின் அடிப்படையில் இது 81 பிலிப்பீனிய மாகாணங்களில் 36ஆம் மாகாணம் ஆகும்.

## மேற்கோள்கள்

பகுப்பு:பிலிப்பீன்சின் மாகாணங்கள்
சவரிராயர்

**சவரிராயர் ** (20 சனவரி 1859 - 24 ஆகத்து 1923) தமிழ் அறிஞரும் மொழி ஆராய்ச்சியாளரும் ஆவார். தமிழ், ஆங்கிலம், சமற்கிருதம், இலத்தின் ஆகிய மொழிகளில் புலமை பெற்றவர். இவர் பண்டிதர் சவரிராயர் என அறியப்பட்டார்.

## இளமைக் காலம்

திருநெல்வேலி மாவட்டம் வடக்கன் குளத்தில் பிறந்தார். இவர் தந்தை தேவசகாயம் ஒரு மருத்துவர் தாய் ஞானப்பிரகாசி அம்மாள்.
கொப்பன்பட்டியைச் சேர்ந்த தமிழ்ப் புலவர் செபாசுத்தியன் பிள்ளையிடம் தமிழ் படித்தார். கொல்லம் குருமடத்தில் சேர்ந்து இலத்தின் மொழியையும் மத சாத்திரங்களையும் கற்றார். 1878 ஆம் ஆண்டில் திருமணம் செய்து கொண்டார்.

## ஆசிரியர்ப் பணி

பண்டிதர் சவரிராயர் தம் ஆசிரியர் பணியைத் தூத்துக்குடி தூய சவேரியார் தொடக்கப் பள்ளியில் தொடங்கினார்.பின்னர் உயர்நிலைப் பள்ளியில் தமிழ் கற்பித்தார். 1894 ஆம் ஆண்டில் திரிசிரபுர தூய சூசையப்பர் கல்லூரியில் தமிழ் விரிவுரையாளராகவும் சில ஆண்டுகளில் துறைத் தலைவராகவும் இருபது ஆண்டுகளுக்கு மேல் பணி செய்தார்.

## ஆராய்ச்சிப் பணிகள்

இந்திய நாடு,  திராவிட இந்தியா,  தமிழ் மன்னர்களுக்கும் பாண்டவர்களுக்கும் உள்ள தொடர்பு, ஆரியர் தமிழர் கலப்பு ஆகியன பற்றிய பல கட்டுரைகளை சவரிராயர் எழுதினார்.

தமிழ் மொழியின் தொன்மை பற்றி ஆராய்ந்தார். தமிழ்த் தொன்மை ஆராய்ச்சிக் கழகம் நிறுவினார். இந்தக் கழகத்தின் சார்பாகத் தமிழ்த் தொன்மை ஆராய்ச்சி என்ற ஆங்கில இதழை வெளியிடத் தொடங்கினார். சித்தாந்த தீபிகை போன்ற அந்தக் காலத்து ஆங்கில இதழ்களில் பல கட்டுரைகள் எழுதினார்.

தமிழில் உள்ள சொற்கள் பலவற்றை ஆராய்ந்து கட்டுரைகள் எழுதினார். ஆர். சி. டட்  என்ற வரலாற்று ஆசிரியர் எழுதிய பிழையான கருத்துக்கள் சிலவற்றை மறுத்து சவரிராயர் எழுதினார். பாரதவம்ச விளக்கம் முதலிய நூல்களை எழுதினார்.

## பிற பணிகள்

* சவரிராயர் தூத்துக்குடியில் வாழ்ந்த போது ‘உழவர் கழகம்’ என்ற ஓர் அமைப்பை ஏற்படுத்தி உழவர்களின் நன்மைக்காக செயல்பட்டார்.
* திருச்சிராப்பள்ளி நகர சபையில் இரு முறை உறுப்பினராக இருந்தார்.
* கூட்டுறவு வங்கி ஒன்றை நிறுவினார் 
* ஏழை மாணவர்களுக்கு  பண உதவி செய்தார்.

## சான்றாவணம்

டாக்டர் மா. இராசமாணிக்கனாரின் ஆய்வு நூல்கள் தொகுதி-2, தமிழ்க்  குடியரசுப் பதிப்பகம், சேப்பாக்கம், சென்னை-600005

பகுப்பு:தமிழ்நாட்டுத் தமிழறிஞர்கள்
பகுப்பு:இந்திய மொழியியலாளர்கள்
பகுப்பு:1859 பிறப்புகள்
பகுப்பு:1923 இறப்புகள்
வின்செஞ்சோ காம்பா

**வின்செஞ்சோ (Vincenzo)** அல்லது **வின்செஞ்சியோ காம்பா (Vincenzio Gamba)** (1606-1649), பின்னர் **வின்செஞ்சோ கலிலீ (Vincenzo Galilei)** (1619) எனப்பட்டவர் கலிலியோ கலிலீயின்1564-1642) சட்டப்புறம்பான மகனாவார். இவரின் தாயார் மரீனா காம்பா (1570-1612) ஆவார். வின்செஞ்சோ கலிலியோவால் 1619 இல் சாட்டப்படி ஏற்கச் செய்யப்பட்டார்.  இவர் தன் தாத்தாவான விவ்செஞ்சோ கலிலீயைப் போலவே யாழிசைப்பத்தில் வல்லுனர் ஆனார்.

## வாழ்க்கை
வின்செஞ்சோ தன் உடன்பிறந்த வர்ஜீனியா(1600-1634), இலிவியா(1601-1659)  எனும் இரு தங்கைகளைப் போலவே பாடுவா நகரில் பிறந்தார்.  வர்ஜீனியா பின் மரியா செலெசுதே எனும் கன்னித் துறவியானார். அதேபோல இலிவியாவும் ஆர்க்கேஞ்சலா எனும் கன்னித் துறவியானார்.

இவருக்குத் தாத்தாவின் பெயரான வின்செஞ்சோ கலிலீ பெயரிடப்பட்டது.1612 இல் இவரின் தாயார் இறந்த்தும் 1619 இல் இவர் சட்டப்படி தசுக்கினி பேரரசரால் ஏற்கப்பட்டார். எனவே வாழ்க்கை வரலாற்றில் இவர் பெயரும் இவரது தாத்தாவின் பெயரும் அடிக்கடி குழப்பிக் கொள்ளப்பட்டது.

இவர் கவிதையிலும் இசையிலும் இயக்கவியலிலும் வல்லவர் ஆனார். இவரின் தந்தை இவரைப் பிசா நகரில் பெனெடெட்டோ காசுதெல்லியிடம் (1577/1578-1643) சட்டம் படிக்க விரும்பினார்.

இவர் 1629 இல் செசுடிலியாபோச்சினியேரி (1629-1669) என்பவரை மணந்தார். பணத்துக்காக தன் திருமணத்துக்குப் பிறகு, தந்தையாருடன் சண்டையிட்டார். என்றாலும் இவர்களது உறவு பின்னால் மேம்படலானது. கலீலியோவின் கடினமான பிந்தைய வாழ்க்கையில் வின்செஞ்சோ அன்புடன் உதவியுள்ளார்.

வின்செஞ்சோ விவியானி (1622-1703) வின்செஞ்சோ கலிலீயின் இசைக்கருவிகளைப் புதிதுபுதிதாக உருவாக்கும் திறமையைக் குறிப்பிடுகிறார். குறிப்பாக, "இவர் ஒரு யாழை செய்து மிகத் திறமையோடு அதை மீட்டி அதன் நாண்களில் இருந்து குழலிசைபோன்ற வியப்பான தொடர்ச்சியான மெல்லொலிகளைத் தருவித்துள்ளார்...".

## மேற்கோள்கள்


பகுப்பு:1606 பிறப்புகள்
பகுப்பு:1649 இறப்புகள்
பகுப்பு:கலிலியோ குடும்பம்
பகுப்பு:இத்தாலிய யாழிசையாளர்கள்
பெருங் கண்காட்சி, இலண்டன்

**பெருங் கண்காட்சி, இலண்டன்** எனப்படுவது, 1851 மே முதலாம் தேதி தொடக்கம் அக்டோபர் 11 வரை இலண்டனில் உள்ள ஐட் பார்க்கில் இடம்பெற்ற பன்னாட்டுக் கண்காட்சி ஆகும். இது நடைபெற்ற தற்காலிகக் கட்டிடத்தின் பெயரைத் தழுவி இதை **[[பளிங்கு அரண்மனை|கிறிஸ்டல் மாளிகை]]க் கண்காட்சி** என்றும் குறிப்பிடுவது உணடு. 19ம் நூற்றாண்டில் புகழ்பெற்ற, பண்பாட்டுக்கும் தொழில் துறைக்குமான பன்னாட்டுக் கண்காட்சித் தொடரில் முதல் கண்காட்சி இதுவாகும். இக்கண்காட்சி என்றி கோல் என்பவராலும், ஆட்சியிலிருந்த அரசி விக்டோரியாவின் கணவர் இளவரசர் ஆல்பர்ட்டாலும் ஒழுங்குசெய்யப்பட்டது. இக்கண்காட்சியில் சார்லசு டார்வின், சாமுவேல் கோல்ட்டு, சார்லட் புரோன்ட்டே, சார்லசு டிக்கென்சு, லூயிசு கரல், ஜார்ச் எலியட்டு, ஆல்பிரெட் தெனிசன் ஆகியோர் உட்பட ஏராளமான அக்காலத்தில் புகழ் பெற்றவர்கள் கலந்துகொண்டனர்.

## காட்சிப் பொருட்கள்
இக்கண்காட்சிக்காகத் தயாரிக்கப்பட்ட படங்களுடன் கூடிய விபரக்கொத்தில், பிரித்தானியா முழுவதிலும் இருந்தும், அதன் குடியேற்ற நாடுகளில் இருந்தும், 44 ஐரோப்பிய, அமெரிக்க நாடுகளில் இருந்துமான காட்சிக்கு வைப்போர் பட்டியல் இடம்பெற்றிருந்தது. காட்சிக்கு வைக்கப்பட்டிருந்த 13,000 பொருட்களில் சக்கார்ட் தறி, கடித உறை எந்திரம், சமையலறைக் கருவிகள், எஃகுத் தயாரிப்பு விளக்கங்கள், ஐக்கிய அமெரிக்காவில்அ இருந்து அனுப்பப்பட்ட அறுவடை இயந்திரம் போன்றவை அடங்கியிருந்தன.

இந்தியாவில் கிடைத்த உலகின் மிகப்பெரிய கோ-இ-நூர் வைரம், கிடைத்தற்கு அரிய மங்கலான இளம் சிவப்பு நிறம் கொண்ட டாரியா-இ-நூர் வைரம் என்பனவும் காட்சிக்கு வைக்கப்பட்டிருந்தன. 8ம் நூற்றாண்டைச் சேர்ந்ததும் முந்திய ஆண்டு (1850) கண்டெடுக்கப்பட்டதுமான "தாரா ஆடையூசி" ஒன்றும் இருந்தது. அக்காலத்துப் பெயர்பெற்ற பூட்டுக்களின் போதாமை குறித்த விளக்கங்கள், இன்றைய தொலைநகல் எந்திரங்களுக்கு முன்னோடியான ஒரு எந்திரம் குறித்த விளக்கம் என்பவற்றுடன், உலகின் முதல் வாக்களிப்பு இயந்திரமும் பார்வைக்கு இருந்தது.

## நுழைவுக் கட்டணம்
நுழைவுக் கட்டணம் நாட்களைப் பொறுத்து வேறுபட்டது. நாடாளுமன்ற அமர்வுகள் முடிவடையும் நாள் நெருங்கும்போது கட்டணங்களும் குறைந்து வந்தன. நாடாளுமன்ற அமர்வுகள் முடிந்ததும் செல்வந்தர்கள் இலண்டனைவிட்டுப் போய்விடுவது வழக்கம். பருவச் சீட்டுகள் 3 கினியாக்களுக்கு (2015ல் £311.05) விற்கப்பட்டன. பெண்கள் இதற்கு 2 கினியாக்கள் கொடுத்தாற் போதும். முதல் இரண்டு நாட்களும் ஒரு நாளுக்கு £1, பின்னர் மே 22 வரை ஒரு நாளுக்கு 5 சில்லிங்குகள். இதன் பின்னர் கட்டணம் மேலும் குறைக்கப்பட்டு நாளுக்கு ஒரு சில்லிங்கு (2015ல் £4.94) ஆனது. வெள்ளிக்கிழமைகளில் மட்டும் கட்டணம் 2 சில்லிங்குகளும் 6 பென்சுகளுமாக இருந்தது, சனிக்கிழமைகளில் 5 சில்லிங்குகள். தொழில் துறையினரிடையே ஒரு சில்லிங் சீட்டுக்கள் பெரிதும் வேண்டப்பட்டவையாக விளங்கின. இவ்வாறு நுழைவுக்கட்டணமாக நான்கரை மில்லியன் சில்லிங்குகள் (2015ல் £22,217,549) பெறப்பட்டது. முதல்நாளில் அச்சிடப்பட்ட 2500 நுழைவுச் சீட்டுக்களும் விற்பனையாகிவிட்டன.

## மேற்கோள்கள்
  

பகுப்பு:கண்காட்சிகள்
மறைக்கும் முகவர்

**மறைக்கும் முகவர்** *(Masking agent)* என்பது வேதியியல் பகுப்பாய்வில், பகுப்பாய்வுக்கு இடையூறு செய்யும் வேதிப் பொருள்களுடன் வினைபுரிந்து மறைக்கின்ற முகவரைக் குறிக்கிறது. 
வளர்மாற்ற சிடீராய்டுகள் அல்லது கிளர்வூட்டிகள் போன்ற சட்டரீதியாகத் தடைசெய்யப்பட்டுள்ள மருந்துகள் [விளையாட்டுத்துறையினரால் பயன்படுத்தும்போது அவற்றை மறைக்க அல்லது பாதுகாத்துக் கொள்ள மறைக்கும் முகவர்கள் பயன்படுத்தப்படுகின்றன. [சிறுநீர்ப் பெருக்கிகள் மறைக்கும் முகவருக்கு ஓர் எளிய உதாரணமாகும். இவை உடலில் இருந்து வெளியேறும் நீரின் அளவை பெருக்கி விடுவதால் சிறுநீரின் அடர்த்தி குறைகிறது. இதனால் உட்கொண்ட தடைசெய்யப்பட்ட மருந்தின் அடர்த்தியும் குறைகிறது. தடை செய்யப்பட்ட பொருளின் அடர்த்தி குறைந்து விடுவதால் ஆய்வகத்தில் பகுப்பய்வின்போது அவற்றை கண்டுபிடிப்பதில் சிரமம் ஏற்படுகிறது .

## மேற்கோள்கள்
*

பகுப்பு:பகுப்பாய்வு வேதியியல்
உகாண்டா தேசியப் பள்ளிவாசல்

**உகாண்டா தேசியப் பள்ளிவாசல்** (Uganda National Mosque) உகாண்டா நாட்டின்  தலைநகரான கம்பாலா நகரில் உள்ள பள்ளிவாசல் ஆகும். இப்பள்ளிவாசல் 2006 இல் திறக்கப்பட்டது.
## கட்டமைப்பு
இப்பள்ளிவாசஇப்பள்ளிவாசல் 15,000 நபர்கள் தொழுகையை நடத்த வசதி கொண்டது.மாடியில் 3,500 நபர்கள் தொழுகையை நடத்த வசதி கொண்டது.

பள்ளிவாசல்  மினார் 50.5 மீட்டர்  (166 அடி) உயரம் கொண்டது.இப்பள்ளிவாசலில் 5 குவிமாடங்கள் உள்ளன.
## வரலாறு
லிபியா நாட்டின் தளபதி  முஅம்மர் அல் கதாஃபி இப்பள்ளிவாசலை கட்டி உகாண்டாவிற்கு பரிசாக அளித்தார்.உகாண்டா பல பள்ளிவாசல்கள்  கொண்டுள்ளது. ஆனால் இது உயரமான கட்டிடத்தை கொண்ட பள்ளிவாசல் ஆகு‌ம்

கட்டுமானப் பணிகள் நிறைவடைந்த பள்ளிவாசல் *கடாபி தேசிய பள்ளிவாசல்*  என்ற பெயரில் 2007 ஜூன் மாதம் அதிகாரபூர்வமாகத் திறக்கப்பட்டது.
உகாண்டா முஸ்லீம் தலைமைக் குழுவின் தலைமை அலுவலகங்கள் இங்கு இயங்குகிறது.

## பெயர் மாற்றம்
2013 ல் லிபியா நாட்டின் தளபதி  முஅம்மர் அல் கதாஃபி இறந்ததை அடுத்து லிபியாவின் புதிய நிர்வாகம் பழைய பெயரில் பள்ளிவாசல் மறுநிவாரணமளிக்க தயக்கம் காட்டியது.எனவே "உகாண்டா தேசியப் பள்ளிவாசல்" என பெயர் மாற்றம் செய்யப்பட்டது.

## புகைப்பட தொகுப்பு

## மேற்கோள்கள்

## வெளி இணைப்புகள்
* 
* கடாஃபி தேசிய பள்ளிவாசல், உகண்டா அருங்காட்சியகம்.

பகுப்பு:உகாண்டாவில் உள்ள பள்ளிவாசல்கள்